**АНОТАЦИЯ НА КУРС**

**ПО СПЕЦИАЛИЗИРАН АНГЛИЙСКИ ЕЗИК ЗА АКАДЕМИЧНИ ЦЕЛИ**

В рамките на изпълнението на проект АКАДЕКОС, ПУ „Паисий Хилендарски“ планира провеждането на чуждоезиково обучение за преподаватели от Пловдивския университет по:

* **Специализиран английски език за академични цели - ниво B2,**

на Общата европейска езикова рамка.

В рамките на изпълнението на проект АКАДЕКОС, ПУ „Паисий Хилендарски“ планира провеждането на чуждоезиково обучение по специализиран английски език за академични цели за ниво B2 на Общата европейска езикова рамка за преподаватели от Пловдивския университет.

Целта на курса е да предостави съвременен подход при изучаването на особеностите на академичния език, като комбинира научни текстове, автентични за академичните среди комуникативни ситуации и интерактивни упражнения, развиващи и четирите основни езикови компетентности (четене, слушане, писане, говорене), с изразен акцент върху активните речеви дейности (академично писане и презентиране в академичен контекст), тъй като обучението е насочено основно към развиване на способността за използването на езика за академична комуникация.

Курсът по специализиран английски език за академични цели е предвиден за **80** учебни часа и включва финален изпит. След успешно завършване на курса всички обучаеми ще получат свидетелство за владеене на език по Европейската езикова рамка.

Курсовете по специализиран английски език за академични цели се допълват от материали и задачи, чиято цел е да се практикуват придобитите езикови умения в реалистичен контекст и директно и ефикасно да се прилагат на практика в реални житейски ситуации за развиване и подобряване на писмените умения (писане на научни статии и други публикации, оформяне на официална кореспонденция, подбор на изразни средства за различен регистър, особености и норми на академичния език и стил); допълнителни упражнения за развиване на презентационни умения (участие в научни форуми, устна комуникация в различни ситуации, представяне на доклад, задаване и отговаряне на въпроси, аргументация и дебатиране) и адекватно изразяване в общопрофесионален и тясноспециализиран контекст.

След завършване на курс за ниво обучаемите трябва да могат:

* да водят пълноценен разговор в широк диапазон от академични и научни теми, на базата на богат набор от стратегии за общуване, да извличат информация от автентични научни публикации, да пишат официални писма, да могат да комуникират с колегите си по време на научни форуми;
* самостоятелно да се ориентират в научните публикации на английски език по специалността си и да ги използват в изследователската и преподавателската си работа;
* да продуцират устни и писмени изложения в разнообразни академични ситуации, като избират подходящ регистър, език и стил.